OzLabs/hebrew-wiki-articles huggingface dataset:
תברואה

מערכת התברואה: איסוף, הובלה וטיפול בשפכים (סילוק או שימוש חוזר)
תברואה היא קיום תנאי הניקיון השומרים על בריאות הציבור, בכלל זה אספקת מי שתייה נקיים, ניקוז מי הביוב והדברת מזיקים.

מטרת מערכות התברואה להגן על בריאות האדם על ידי מתן סביבה נקייה שתמנע העברת מחלות. בהתאם להחלטת האו"ם 19 בנובמבר הוא יום השירותים העולמי ומוקדש לבעיות תברואה.

בשנת 2010 הכירה העצרת הכללית של האו"ם בזכות למים ולתברואה כזכות אדם בסיסית והוגדרה כיעד מספר 6 לפיתוח בר קיימה בסדר העדיפויות לפיתוח עולמי.<ref name=":0"></ref> תוכנית הניתור המשותפת (JMP) של ארגון הבריאות העולמי (WHO) ויוניסף העריכה בשנת 2017 שתנאי התברואה של כ־4.5 מיליארד בני אדם אינם מנוהלים בבטחה והדבר משפיע הן על בריאות הציבור והן על כבוד האדם ובטיחותו האישית.<ref name=":0" /> 

==הגדרה==
ארגון הבריאות העולמי הגדיר את המונח "תברואה" כדלקמן (תרגום מאנגלית):

למרות שלעיתים קרובות רק מערכות ניהול נקשרת באופן מובהל למונח "תברואה", התשתית ההנדסית לניהול תברואה כוללת גם מערכות לניהול שפכים (ובכלל זה מפעלי טיהור שפכים), מערכות ניהול פסולת מוצקה ומערכות ניקוז למי גשמים.

ישנן כמה גרסאות לשימוש במונח "תברואה" בין מדינות. לדוגמה, קידום ההיגיינה משויך לעיתים לתחום התברואה. מסיבה זו, הגדרת המועצה השיתופית לאספקת מים ותברואה (WSSCC - Water Supply and Sanitation Collaborative Council) לתברואה היא 

למרות העובדה כי תברואה כוללת טיפול בשפכים, לרוב משמשים שני המונחים זה לצד זה כ"תברואה וניהול שפכים".

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:היגיינה
קטגוריה:בריאות הציבור
קטגוריה:תשתיות בריאות: מניעה
חורפן אמריקאי

חורפן עם טרפו.
חורפן אמריקאי (שם מדעי: Neovison vison) הוא מין ממשפחת הסמוריים החי באזורי מים שונים בצפון אמריקה. הוא קרוב לשאר הסמורים אך שייך לסוג שונה - חורפן. כמשתמע משמו הוא נפוץ בטבע בצפון אמריקה, אף שהוא הופץ על ידי האדם גם לאירופה ודרום אמריקה, שם הוא מזיק למינים המקומיים.

== מאפיינים ==
לחורפן האמריקאי גוף עבה יחסית לשאר חברי המשפחה, זנבו מחודד וארוך יותר ושפמו ארוך. הוא מזכיר מעט את החורפן האירופי, אך ראשו גדול יותר ובעל לסת יותר מסיבית וזנבו ארוך בהרבה. פרוותו שחורה או חומה-צהבהבה מעט. הראש יותר כהה מהגוף.

אורכו הממוצע 13-18 ס"מ בזכרים כשהנקבות 12-15 ס"מ ומשקלו המשתנה ע"פ העונות הוא 500-1,580 גרם בממוצע. הנקבות קטנות יותר ושוקלות 400-780 גרם בממוצע.

החורפן חי במגוון בתי גידול שקשורים למקווי מים כלשהם כמו נהרות, אגמים ושפכי נהרות ואפילו בחופי ימים. הם טריטוריאליים מאוד ויתקפו כל חורפן שייכנס לנחלתם. מאורתם נמצאת בחורי עצים או בנקיקי סלע.

טרפו של החורפן מורכב מנברנים, דגים, צפרדעים, עופות קטנים וביציהם, חרקים גדולים וסרטנים. בחורף הוא ניזון בעיקר מטרף מימי. לעיתים נדירות הוא תוקף חיות גדולות יותר כמו ארנבות ותרנגולים. עם זאת הוא לא תוקף עופות כמו מינים אחרים של סמוריים הגורמים לנזקים כלכליים גדולים למשקי עופות.

==ראו גם==
*חורפן

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1777
קטגוריה:טקסונים שתוארו בידי יוהאן כריסטיאן דניאל פון שרבר
קטגוריה:סמוריים
קטגוריה:יונקים יחידים בסוגם
קטגוריה:האזור הארקטי: יונקים
קטגוריה:ארצות הברית: יונקים
קטגוריה:יונקים חצי-מימיים
סטפאן (יישוב)

סטפאן (באוקראינית: Степань; בפולנית: Stepań) היא יישוב כפרי במערב אוקראינה, באזור סארני שבחבל ווהלין, על גדת הנהר הורין, אחד מיובליו של הנהר פריפיאט.

==תולדות העיר==
סטפאן היא אחד היישובים העתיקים ביותר בחבל ווהלין. באזור נמצאו כלי אבן שמעידים על קיומו של יישוב במקום עוד מהמאה ה-9. האזכור הראשון של היישוב במסמכים הוא משנת 1290. סטפאן הייתה עיר מבוצרת בתקופת ממלכת רוס של קייב, ומרכז מסחרי ותרבותי במשך מאות שנים. היישוב נמצא בצומת דרכי מסחר ששימש את נסיכי ליטא, והכיכר המקומית שימשה כמרכז מסחרי לסוחרים מיישובים סמוכים, בין היתר לסחורות בתחומי הצביעה, הבד, הקדרות, הנחושת והשריון. 

בשנת 1917 נכלל היישוב בשטחה של הרפובליקה העממית של אוקראינה. לאחר המלחמה הפולנית-סובייטית והסכם ריגה שבא בעקבותיה סופחה סטפאן לפולין. בספטמבר 1939, עם כיבוש מזרח פולין על ידי ברית המועצות, נכללה סטפאן בשטח פולין שסופח לברית המועצות לפי הנספח הסודי להסכם ריבנטרופ–מולוטוב. ביולי 1941 כבשו הגרמנים את היישוב במהלך מבצע ברברוסה והוא נכבש שוב על ידי הסובייטים בקיץ 1944. לאחר המלחמה נכלל היישוב בשטח אוקראינה הסובייטית.

בשנת 1960 קיבלה סטפאן מעמד של יישוב עירוני. בשנת 1991, עם הקמתה של אוקראינה העצמאית, נכלל היישוב בשטח אוקראינה.

==אתרים בעיר==
היישוב נכלל ברשימת האתרים ההיסטוריים של אוקראינה, לפי חוק המדינה. ביישוב אתרים ארכאולוגיים בעלי חשיבות לאומית, ובהם שרידי טירה. 

ביישוב קיימת כנסייה בסגנון הבארוק מהמאה ה-18. הכנסייה החזיקה בית מחסה ובית ספר. הכנסייה נהרסה בתקופת השלטון הקומוניסטי אך נמצאת בהליכי שיקום. כנסייה נוספת הקיימת ביישוב הפכה למועדון, אך שבה לתפקודה המקורי לאחר נפילת הקומוניזם.

בכיכר המקומית, ששימשה מרכז מסחרי במשך מאות שנים, ניצב כיום קבר אחים לחיילים סובייטיים. לאחר נפילת ברית המועצות הוקמה בכיכר מצבה עם צלב לזכר הלוחמים למען חרות אוקראינה שלקחו חלק פעיל בהשמדת היהודים.

ביישוב מרחצאות בוץ והוא נחשב אתר תיירותי.

==יהודי סטפאן==
[[אנדרטה לזכר יהודי סטפאן שנספו בשואה, בבית העלמין בחולון]]
ערב השואה חיו בסטפן כ-1,300 יהודים, שהיוו כשליש מתושבי המקום. עם כיבוש היישוב בידי הגרמנים גויסו יהודיו לעבודות כפייה, ובאוקטובר 1941 הוקם ביישוב גטו. בגטו נכלאו כ-3,000 יהודים מהיישוב ומכפרי הסביבה.
ערב חיסול הגטו, באוגוסט 1942, ברחו ממנו כ-500 יהודים, אך רובם נתפסו והוחזרו לגטו. ב-25 באוגוסט 1942 נרצחו יושבי הגטו בבורות ירי ליד קוסטופול.

==קישורים חיצוניים==

* 
* 
* 
* 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מחוז רובנו: יישובים
קטגוריה:קהילות יהודיות באוקראינה
קטגוריה:שואת יהודי אוקראינה
קטגוריה:קהילות יהודיות שמונצחות בבית העלמין הדרום
קטגוריה:קהילות יהודיות שהושמדו בשואה
קטגוריה:יישובים שהוקמו במאה ה-13
2K6 לונה

2k6 לונה (ברוסית: 2К6 Луна; קוד נאט"ו: פרוג-3) היא רקטה ארטילרית קצרת טווח בעלת מנוע דלק מוצק על בסיס משגר מתנייע תוצרת ברית המועצות שיוצרה בברית המועצות בין השנים 1960-1964 והייתה בשימוש החל משנת 1960 ועד 1982. 
המערכת הוחלפה על ידי פרוג-7.

==פיתוח==
פיתוח מערכת הלונה החל בשנת 1953 על ידי אוניברסיטת מוסקבה לטכנולוגיה תרמית.
המערכת הראשונית נקראה S-125A "פיון".
לבסוף לאחר בדיקת מספר אבות טיפוס הטילים 3R9 ו־3R10 נמצאו כטובים והיעילים ביותר, לאחר מס' מבחנים הוחלט להתחיל לייצר את המערכת, 5 המערכות הראשונות היו מוכנות ב-30 בינואר 1960. ייצר סדרתי של המערכת היה במפעל בעיר וולגוגרד. מתחילת הייצור עד סיומו יוצרו כ-462 פלטפורמות שיגור (2P16).

ב-1962 המערכות נכנסו לשירות בצבא ברית המועצות ושם הוא היה בשירות עד שנת 1982.

==היסטוריית שירות==
הלונה נכנסה לשירות בצבא ברית המועצות משנת 1962 ועד 1982, כול גדוד משוריין הכיל 2 סוללות. 
בזמן משבר הטילים בקובה נראו מס' יחידות של 2K6 לונה.

==משתמשים==
* - 24 טילי 3R9 ו־3R10
משתמשי עבר
* - 200 2P16
* - 65 2P16
* - 13 2P16 בין השנים 1962-1977
* - החל משנת 1962
*
*

==קישורים חיצוניים==

* [https://web.archive.org/web/20160828045749/http://fas.org/man/dod-101/sys/missile/row/frog-3.htm מידע על המערכת] 
* [https://web.archive.org/web/20100420045859/http://military.tomsk.ru/blog/topic-189.html מידע על המערכת] 

קטגוריה:רקטות ארטילריות סובייטיות
קטגוריה:כלי רכב שהושקו ב-1960
סירטיר (קומיקס)

סירטיר (באנגלית: Surtur) הוא דמות בדיונית של נבל-על המופיע בחוברות הקומיקס תור ביקום מארוול קומיקס. הדמות הופיעה לראשונה בחוברת Journey into Mystery #97 מאוקטובר 1963, ונוצרה על ידי הכותב סטן לי והמאייר ג'ק קירבי.

כמו מקבילו מהמיתולוגיה הנורדית, סירטיר הוא שד אש ממוספלהיים. הקומיקס העמיק את דמותו של סירטיר, והפך אותו לאב כל שדי האש. סירטיר הופיע בסדרות האנימציה "ספיידרמן וחבריו המדהימים", האוונג'רס: סדרת האנימציה ו"האוונג'רס התאספו!". חרבו הייתה מוקד עלילת הסרט המצויר "תור: עלילות אסגרד", והוא עצמו הופיע בסרט "הענק הירוק נגד". את דמותו בסרט הלייב אקשן "תור: ראגנארוק" מדבב השחקן קלנסי בראון בעוד הבמאי טאיקה וואטיטי מגלם את דמותו באמצעות לכידת תנועה.

== ביוגרפיה בדיונית ==
כנזכר לעיל, סירטיר הוא שד אש ובעל טינה לאודין. הוא שוחרר מכלאו בידי לוקי, ונשלח יחד עם ענק הסופה סקאאג לכדור הארץ. שם הצמד נתקל באודין, תור ובלדר, ולפני שהחל הקרב, אודין פינה את תושבי כדור הארץ. לאחר שסקאאג הובס, סירטיר הולך לקוטב הצפוני כדי להמיס קרחונים ולגרום לשיטפון, אך תור באמצעות חרב אודין לוכד אותו במטאוריט. הוא וענק הקרח יימיר זומנו לכדור הארץ בידי כת בשם בני שטניש. בעזרת האביר השחור ודוקטור סטריינג', האוונג'רס הערימו על סירטיר ויימיר וגרמו להם להביס זה את זה.

סירטיר ניסה לפלוש לאסגרד במהלך שנת אודין, אך הובס ונכלא. הוא חזר עם חרב האבדון הענקית "שחר", ולאחר ששלח קבוצות שדים לתקוף את כדור הארץ הסתער על אסגרד. הוא הביס את אודין ותור, אך לוקי עיכב את סירטיר עם אשליות עד שאודין התאושש ונלחם נגדו עד שהשניים נפלו לקרע ממדי. כשאודין חוזר לאסגרד, הוא מגלה כי ספג את מהותו של סירטיר, שהשתלט עליו. סירטיר מצליח לחזור לצורתו הפיזית ותוקף עד אסגרד, עם שתור עם כוח אודין מגרש אותו לים הלילה הנצחי. סירטיר מופיע במהלך הראגנארוק, שם הסתער על אסגרד ותקף את תור. כאשר החוצן בטא ריי ביל ביקר בחורבות אסגרד, הוא ראה את גופתו המתה של סירטיר אוחזת ב"שחר".

כאשר תור נכנס לשנת אודין, הוא מצא את אביו בלימבו בין חיים למוות, נגד סירטיר. למרות שתור עזר לו, אודין העדיף להישאר בלימבו כדי להגן על האסגרדים מסירטיר. במהלך אירועי "הפחד עצמו", לוקי עשה עסקה עם סירטיר: בתמורה לשחרורו, סירטיר יביא לו את "צל הדמדומים". לאחר ששכתב את היסטוריית "הנחש" בעזרת צל הדמדומים ויצר לו חולשה, לוקי שיסה את סירטיר באסגרד האפלה של הנחש ותעתע בו. סירטיר חזר למוספלהיים, שם שיתף פעולה עם מאסטר וילסון מהעולם האחר, במהלכה ירתום את אלי המנצ'סטר למודרניזציית העולם-האחר. למעשה, כוונתו של סירטיר הייתה לרתום את כוחם להרס המציאות, ובעידוד לוקי וילסון הרג אותם. למרות זאת, סירטיר היה חזק דיו כדי להרוס את אסגרדיה ויגדראסיל. לפני שהמשיך בדרכו, תור הרג אותו ואודין העביר את כוחותיו החדשים לחלל-אסגרד. עם זאת, כאשר גשר ביפרוסט נופץ, סירטיר נראה כאחד מהאויבים הרבים שתקפו את כדור הארץ. הוא גורש בחזרה למוספלהיים בידי היימדל.

== קישורים חיצוניים ==
* [https://www.marvel.com/characters/surtur דף הדמות] באתר הרשמי של מארוול קומיקס
* [http://marvel.wikia.com/Surtur דף הדמות] בפרויקט פאנדום של מארוול קומיקס

== הערות שוליים ==

קטגוריה:נבלי על במארוול קומיקס
קטגוריה:תור
עמוס גולן

עמוס גולן (נולד ב-1955) הוא קצין צה"ל במילואים בדרגת סגן-אלוף, אשר פיקד על יחידת דובדבן. המציא ופיתח את רובה הקורנרשוט.

==ביוגרפיה==
===שירות צבאי===
עם גיוסו לצה"ל בשנת 1973 התנדב גולן לצנחנים ושובץ בגדוד 202. בצנחנים עבר מסלול הכשרה כלוחם, קורס מ"כים חי"ר ולחם במלחמת יום הכיפורים. בהמשך השלים קורס קציני חי"ר ושימש כמפקד מחלקה וכמפקד פלוגה בגדוד, בין היתר במבצע ליטני. לאחר מכן שירת בימ"מ, בין היתר במלחמת לבנון הראשונה וכסגן מפקד בית הספר ללוחמה בטרור ומאוחר יותר מפקדו. גולן שירת כמפקדה השלישי של יחידת דובדבן. ב-8 ביולי 1992 נהרג חייל היחידה סמ"ר מאש כוחותינו במבצע ללכידת מבוקש במסגד בכפר ברטעה, לאחר שנחשד בטעות כמחבל. במהלך המבצע שינה גולן את התוכנית, ואישה נשלח לעמוד על גג בריכת מים מחוץ למסגד. קצין בצוות אחר שלא היה מודע לשינוי בתוכנית ירה באישה מרחוק, ואחר כך התקרב אליו וביצע וידוא הריגה. בעקבות המקרה גולן הודח מתפקידו, אך הפרקליט הצבאי הראשי (הפצ"ר) אילן שיף החליט שלא להעמיד אותו לדין. באפריל 1993, בעקבות חוות דעת חדשה שהוגשה לפצ"ר, שקבעה כי אישה נהרג בגלל רשלנות פלילית, דרשה משפחתו להעמיד את סא״ל גולן לדין, וכך גם שני מפקדים נוספים. בנוסף עלתה הטענה כי הקצינים והחיילים שהרגו את אישה רימו בחקירה. הפצ"ר הסכים לבדוק את המקרה שוב, אך באוקטובר החליט שוב לא להעמיד איש לדין. בתגובה עתרה משפחתו לבג"ץ בבקשה להעמיד לדין את האשמים, אך העתירה נדחתה.

===קריירה עסקית===
לאחר שחרורו מצה"ל עסק בסחר בנשק. בין השאר הקים עם שני שותפים, שהיו בעלי קשרים באוגנדה, חברה שעסקה בתיווך בין חברות תעשייה ביטחונית בישראל לממשלת אוגנדה. בין השאר שימש מתווך בעסקאות של התעשייה האווירית לישראל, אלתא מערכות וסולתם מערכות. בשנת 2002 תבעו אותו שותפיו, בטענה שגולן מתחמק באופן שיטתי מלשלם להם את חלקם בעיסקאות. בעקבות קשריו באוגנדה מונה לקונסול כבוד של המדינה בישראל, ושימש בתפקיד עד 2011.

בנוסף הקים בשנת 1995 את חברת "סילבר שאדו", העוסקת בפיתוח וייצור נשק קל. בין השותפים בחברה היה דוד מופז, אחיו של שאול מופז. בשנת 2003 הציגה רובה שפיתחה, הקורנרשוט, המאפשר ללוחם לגלות ולזהות מטרות, ולפגוע בכל איום, בלי להיחשף לאויב. המערכת מיועדת בעיקר למלחמה בטרור וללוחמה בשטח בנוי. במרץ 2006 הודיעה החברה כי מכרה את הרובה למשרד ההגנה הבריטי, במטרה שישמש את הצבא הבריטי במלחמת עיראק.

==קישורים חיצוניים==
* .

==הערות שוליים==

קטגוריה:מפקדי יחידת דובדבן
קטגוריה:מפקדי בית הספר לקליעה, צליפה ולוחמה בטרור
קטגוריה:סגני-אלופים בצה"ל
קטגוריה:ישראלים שנולדו ב-1955
סמור אפריקאי

סמור אפריקאי (שם מדעי: Poecilogale albinucha) הוא מין יחיד בסוגו במשפחת הסמוריים. חי באפריקה ומזכיר בצבעו מעט בואש, אך קטן ממנו בהרבה וריחו חלש בהרבה.
== מאפיינים ==
הסמור האפריקאי הוא אחד הטורפים הקטנים ביותר באפריקה. אורכו של פרט בוגר 27–32 סנטימטר. משקלם הממוצע של הזכרים הוא 339 גרם ושל הנקבות 251 גרם. גופו של הסמור שחור עם ארבעה פסים גדולים לבנים-חיוורים לאורך הגוף עד לראש. הזנב לבן וגם חלקו העליון של הראש. הראש קטן יחסית ואוזניים לא בולטות. יש לסמור בלוטות ריח הפולטות נוזל בעל ריח חריף כשהסמור מרגיש מאוים.

סמורים אלה נפוצים ברחבי אפריקה שמדרום לסהרה במגוון בתי גידול ומדינות. הם נמצאים מהרפובליקה הדמוקרטית של קונגו עד קניה בצפון ועד לדרום אפריקה בדרום. הם חיים בעיקר בסוואנות אבל גם ביערות ואפילו באזורים הרריים נמוכים.

הסמורים הם ציידים ליליים נמרצים ואוכלי בשר של יונקים קטנים, זוחלים וציפורים ובעיקר מכרסמים קטנים. הם נושכים את טרפם בצוואר בעזרת ניביהם הארוכים וכך הורגים אותו. לעיתים הם לוקחים את טרפם למאורה שלהם.

הם חיים לבד או במשפחה, במאורה שחפרו בעצמם או שמצאו. הזכרים טריטוריאליים מאוד וכאשר ייתקלו אחד בשני יתחילו מריבה אגרסיבית וקולנית ביותר.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי ג'ון אדוארד גריי
קטגוריה:סמוריים
קטגוריה:יונקים יחידים בסוגם
קטגוריה:הרפובליקה הדמוקרטית של קונגו: יונקים
קטגוריה:דרום אפריקה: יונקים
קטגוריה:בעלי חיים שתוארו ב-1864
קטגוריה:יונקים בסוואנה האפריקנית
OTR-23 אוקה

OTR-23 אוקה היא מערכת טילים אשר יוצרה בברית המועצות בין השנים 1979–1987, ה-OTR-23 אוקה החליף את ה-'Scud B'. המערכת הזאת שיפרה את יכולותיה הגרעיניות של ברית המועצות, משום שהוא יכלה לתקוף כעת מטרות קטנות יותר כמו שדה תעופה עם נשק גרעיני. המערכת פותחה במשרד לתכנון בעיר קולומנה והיית המיוצרת בעיר ווטקינסק שבאודמורטיה.

ה-OTR-23 אוקה היה כלי יעיל משום שהיה קשה ביותר לזהות אותו ולפגוע בהגנות ולסייע לתקיפה.

אורך השירות של ה-OTR-23 אוקה היה קצר, בברית המועצות היו מאוכזבים בגלל הטווח הקצר של הטיל (400 ק"מ מקסימום, בארצות הברית מעריכים שהטווח המקסימלי של הטיל היה הרבה יותר רחוק).

בשנת 1987 פנה מיכאיל גורבצ'וב לג'ורג' שולץ ואמר שהוא היה באופן חד צדדי מוציא את ה-OTR-23 אוקה משירות אם זה יגרום לארצות הברית לפנות את כל הכוחות הגרעיניים שלה מאירופה, אבל בפועל, ה-OTR-23 אוקה היה אחד הכלים הנערצים בצבא האדום.
באפריל 1990 ברית המועצות הודיעה שהיא מעבירה את כל 120 OTR-23 למדינות ברית ורשה (ליתר דיוק היא העבירה את הכלים ל:צ'כוסלובקיה, בולגריה ומזרח גרמניה), לפי הראיות הכלים הועברו עם ראשי נפץ קונבנציונלים בלבד.

==גרסאות הטילים==
*הטיל 9M714B בעל ראש נפץ גרעיני המגיע למקסימום 500 ק"מ
*הטיל 9M714F בעל ראש נפץ קונבנציונלי השוקל 450 ק"ג המגיע ל-450 ק"מ
*הטיל 9M714K בעל פצצת מצרר השוקל 750 ק"ג ומגיע ל-300 ק"מ

==משתמשים==
* – כל היחידות הושמדו כחלק מההסכם פירוק נשק גרעיני לטווח בינוני
* – היחידות הושמדו בשנת 1990
* – היחידות הושמדו בשנת 2002
* – עברו לצ'כיה וסלובקיה
* – היחידות הושמדו בשנת 1990
* – היחידות הושמדו בשנת 2000

==קישורים חיצוניים==

* [http://www.globalsecurity.org/wmd/world/russia/ss-23.htm מידע על המערכת באנגלית]
* [http://militaryrussia.ru/blog/topic-183.html מידע על המערכת ברוסית]

קטגוריה:טילי קרקע-קרקע
קטגוריה:טילים רוסיים וסובייטיים
עמינדב (דמות מקראית)

עמינדב. [[הקפלה הסיסטינית, ציור פרסקו מעשה ידי מיכלאנג'לו.]]
עַמִּינָדָב הוא דמות מקראית. הוא מוזכר כאביו של נחשון, נשיא שבט יהודה, ואביה של אלישבע, אשת אהרן.

==שמו==
חוקרי המקרא מסבירים את השם "עמינדב", בתור שם תאופורי שמשמעותו עמי (האל) נדיב (אשר מעניק בן למשפחה). לשם זה קרבה לשם אבינדב. עם זאת, זה לא ההסבר הבלעדי, וגם לא ההסבר המרכזי.

פירוש נוסף מבוסס על ההסבר הלשוני גרידא. הוא מתמקד במילה "עם", וקובע שהשמות נוצרו מהרכבה רגילה: קידומת+שורש. באותו אופן כמו השמות "אבינדב" או "אחינדב". כלומר שמות שבבסיסם קרבת משפחה. כדי לבסס הסבר זה, צריך להציב את המילה "עם" בשורה אחת עם המילים "אב" ו-"אח". ואמנם, בלשני העברית מציבים את המילה "עם" באותה קטגוריה כמו אב ו-אח. הם קובעים קביעה זו בהסתמך על שפות שמיות אחרות. למשל, בערבית, המילה "עם" פירושה "דוֹד": عم . אבל גם בעברית אפשר לציין את הזיקה בין "עם" לבין "חם" (האב של האישה).

==מוצאו==
עמינדב היה נכדו של חצרון בן פרץ ובנו של רם, ודוד המלך הוא אחד מצאצאיו. יש הסוברים כי נישואי בתו של עמינדב, אלישבע לאהרון מסמלים ברית בין בני אהרון ושושלת הכהונה לבין מלכי יהודה, צאצאי דוד.

==עמינדב בברית החדשה==
על פי הברית החדשה (), דוד מיוחס למשפחת עמינדב, ומשושלתו נולד ישו:

==הנצחת שמו==
המושב עמינדב הממוקם ממערב לירושלים המשתייך לתנועת המושבים נקרא על שמו.

==ראו גם==

* עץ משפחה של דמויות מקראיות - מתרח ועד שלמה

== לקריאה נוספת ==
<div class="mw-content-ltr">
* Mitka R. Golub. Personal names from the Iron II, Southern Levant.[https://www.onomasticon.net].
* Luke Ijezie. The interpretation of the Hebrew word "am" in Samuel-Kings. 2006.
* Gary Anderson. Priesthood and cult in ancient Israel. 1991.
</div>

==קישורים חיצוניים==

==הערות שוליים==

קטגוריה:אישים בספר שמות
קטגוריה:אישים בספר דברי הימים
קטגוריה:אישים בספר במדבר
קטגוריה:אישים שעל שמם יישובים בישראל
BM-14

BM-14 המכונה גם RPU-14 הוא משגר רקטות סובייטי רב-קני (כ-16 קנים), שיוצר על ידי ברית המועצות.

== מפרט ==
הרקטות של ה-BM-14 יכולות להתחמש בראש נפץ כימי, עשן או קונבנציונלי.

הרקטות יכולות להגיע עד כ-9.8 ק"מ בערך וראש הנפץ שלהן שוקל 8 ק"ג. ל-BM-14 גרסאות בעלות 17 קנים.
המשגר לא מדויק בגלל שחסרה מערכת כוונון אך הוא יעיל מאוד בהפצצות שטח.
ה-BM-14 כמעט זהה ל-BM-13 קטיושה.

משגר BM-14 (8U32) מוסתר של ה[[חמאס]]

==גרסאות==
*ׂ(BM-14 (8U32 - גרסה בעלת 16 קנים, 2 שורות של 8 קנים.
*(BM-14M (2B2 - גרסה משופרת, מוצבת בדרך כלל על משאית ZIL-157
*(BM-14MM (2B2R - הגרסה המשופרת והיעילה ביותר, מוצבת בדרך כלל על משאית ZIL-131
*(BM-14-17 (8U35 - משגר בעל 17 קנים, מוצב בדרך כלל על משאית גא"ז 63, התחיל להתפתח בשנת 1959, מוצב גם על סירות מדי פעם.
*(RPU-14 (8U38 - משגר 16 קנים בעל יכולת גרירה, וו הגרירה מבוסס על זה של תותח ה-D-44. שימש בעיקר את חיל הצנחנים הרוסי והוחלף על ידי הגראד (BM-21V).

==מדינות בהן השתמשו ב BM-14==
*- 50
*- הצבא האינדונזי משתמש במשגרי BM-14-17
*- כמה משגרים נהרסו במלחמת האזרחים באנגולה
*
*- המשגרים עברו למדינות ברית המועצות לשעבר
*
*
*
*
*- כ-200 משגרים
*- כ-200 משגרים, המשגרים נרכשו בשנת 1967. באוגוסט 2013, במתקפה הכימית בע'וטה נעשה שימוש במשגר, אך רבים מהכלים נשארו בשטח והמורדים לקחו אותם כשלל.
*
*- כ-10 משגרים
*- כ-50 משגרי BM-13 קטיושה ו-BM-14
*- כ-30 משגרים

==משגרים דומים==
* משגר טילים 130 מ"מ Type 63 (סין)
* משגר טילים WP-8z (פולין)

==קישורים חיצוניים==

* [http://www.military-today.com/artillery/bm_14.htm תיאור המערכת]

קטגוריה:רקטות ארטילריות סובייטיות
קטגוריה:כלי רכב שהושקו ב-1952
ג'איאפורה

ג'איאפורה (באינדונזית: Jayapura; בעבר בהולנדית: Hollandia - הולנדיה) היא בירת מחוז פפואה באינדונזיה. ג'איאפורה שוכנת בצפון האי גינאה החדשה לחופי , במרחק קצר מהגבול של אינדונזיה עם פפואה גינאה החדשה. על פי מפקד האוכלוסין משנת 2020 התגוררו בעיר 398,478 תושבים. 

==היסטוריה==
ג'איאפורה נוסדה ב-7 במרץ 1910 תחת השם הולנדיה על ידי ההולנדים ששלטו אז במערב גינאה החדשה כדי לשמש מרכז שלטוני אזורי.

ב-1942, במהלך מלחמת העולם השנייה, העיר נכבשה כמו כשני שלישים מהאי על ידי כוחות האימפריה היפנית שסללו בעיר 3 מסלולי המראה. ב-21 באפריל 1944 כוחות בעלות הברית ביצעו נחיתה אמפיבית ליד הולנדיה וכבשו אותה ב-22 באפריל 1944. האמריקנים הפכו את 3 המסלולים לשדה תעופה אחד. אנדרטה לזכר דגלס מקארתור ניצבת בתחומי העיר.

לאחר המלחמה נוצרה הקולוניה גינאה החדשה ההולנדית שאיגדה בתוכה את שטחיה של הולנד במערב גינאה החדשה והולנדיה נבחרה להיות בירתה.

בלילה שבין 14 ל-15 באוגוסט 1962, במסגרת מבצע טריקורה, נחתו 400 עד 500 צנחנים אינדונזים בהולנדיה וניתקו אותה מאספקת החשמל שלה. סוהארטו היה מפקדם של אותם צנחנים. ב-15 באוגוסט בשעה 12:01 הושג הסכם בבניין האומות המאוחדות בניו יורק ונוצרה הפסקת אש מידית, שסיימה את המבצע.

בהתאם להסכם ב-1 באוקטובר 1962 הועברה הקולוניה לשליטת האומות המאוחדות, כחלק מתהליך המעבר שלה לידי אינדונזיה, ושמה שונה לקוטה ברו (Kota Baru), "עיר חדשה". ב-1 במאי 1963 השטחים הועברו לידי אינדונזיה והשם נשמר, אך כעבור זמן קצר שונה לסוקרנאפורה (Sukarnapura), "עיר סוקרנו" על שם נשיא אינדונזיה סוקרנו.

ב-1968 השם שונה בהוראת הנשיא סוהארטו לשם הנוכחי. משמעות השם הנוכחי בסנסקריט היא "עיר הניצחון", והשם ניתן לה כדי להנציח את ניצחונה של אינדונזיה על הולנד במבצע טריקורה ב-1962.

==חינוך==
בעיר נמצאת אוניברסיטת צ'נדראוואסיהּ (Universitas Cenderawasih, מילולית: "צפור גן עדן"). אינדונזיה ייסדה אותה בשנת 1963 בתגובה לשאלתו של ג'ון פיצג'רלד קנדי ששאל את נציגי הולנד בזמן המשא ומתן לסיום מבצע טריקורה: "כמה אוניברסיטאות הקמתם בגינאה החדשה?". האינדונזים נצלו את העובדה שהיה בעיר בית ספר למנהל שיסדו ההולנדים. כשקבלו את השלטון במחוז בשנת 1963 הפכו את בית הספר לאוניברסיטה. בשנת 1990 היו בה 4 פקולטות.

==תחבורה==
את העיר משרת נמל התעופה סנטני, המציע טיסות למספר יעדים ברחבי אינדונזיה.

==ספורט==
קבוצת הכדורגל של העיר פרסיפורא ג'איאפורה זכתה ב-9 תארים לאומיים, נכון ל-2018, בהם 4 אליפויות.

==ערים תאומות==
* 
* 
* 
* 

==קישורים חיצוניים==

* 
* 

==הערות שוליים==

קטגוריה:אינדונזיה: ערים
קטגוריה:אוקיאניה: ערי נמל
קטגוריה:יישובים שהוקמו ב-1910
כרמל אחזקות

כרמל אחזקות היא חברה ישראלית העוסקת בתחום הריהוט, עיצוב הבית וחיפויי רצפה.

== היסטוריה ==
ב-1959 הוזמן אברהם יוסף שפירא על ידי שר המסחר והתעשייה פנחס ספיר, לרכוש מפעל שטיחים באור עקיבא. המפעל שהוקם ממש באותם ימים על ידי איש עסקים נקלע לקשיים כספיים, וספיר שהכיר את שפירא מהיכרות מוקדמת, הציע לו הלוואות ממשלתיות כדי שירכוש את המפעל על כל הציוד שבו. שפירא לקח לידיו את המפעל, שנקרא "שטיחי כרמל", ובשנת 1961 העסיק המפעל יותר מ-100 עובדים ושפירא ביקש מספיר סיוע בבניית מבנה נוסף למפעל כדי להתרחב. כעבור שנים אחדות הקים שפירא מפעלים דומים בנתיבות, ובנצרת עילית. בתחילת שנות ה-80 כבר עמד שפירא בראש "תשלובת השטיחים כרמל קיסריה גלנויט" אשר כללה שבעה מפעלים ברחבי הארץ, שלוחות בחו"ל, והעסיקה כ-1,500 עובדים. בשנת 1980 זכה שפירא בפרס התעשייה בקטגוריית הטקסטיל. בימים של מכס גבוה על ייבוא שטיחים מחו"ל – הייתה בעלת השליטה הכמעט מלאה בשוק השטיחים בישראל.

בשנת 1997 הונפקה כרמל אחזקות בפעם הראשונה בבורסה ובהמשך בשנת 2005 בוצעה הנפקה נוספת של איגרות חוב.

בשנת 2003 מוזגו רשת ביתילי ורשת IDesign.

בשנת 2015 נמחקה החברה מהמסחר בבורסה.

==פעילות==
השליטה העיקרית בכרמל אחזקות נמצאת כיום בידה של משפחת איתני, אשר התחילה את דרכה עם "שטיחי כרמל" באמצעות מפעל שטיחי קיסריה שהוקם בשנת 1960 בקיסריה.

מאז אותו מפעל ומותג יחידי התרחבה החברה משמעותית. בשנת 1986 הוקמה רשת "ביתילי", מותג ישראלי לריהוט ומערכות ישיבה.

בנוסף, לקבוצה שני מפעלים לייצור ריהוט ומוצרי חיפוי, הקימה את המותגים Rich&Taylor (מותג מזרנים), איי.די.דיזיין (MyHomePage,(Ddesign ורהיטי מרכז הזורע, כאשר לכל הרשתות כ-40 חנויות ברחבי הארץ.

=== כרמל פלור דיזיין ===
חברת בת של כרמל אחזקות היא חברת "כרמל פלור דיזיין" – בעלת המותג "כרמל שטיחים ופרקט".
כרמל שטיחים ופרקט היא חברה לייצור שטיחים ופרקט המונה 25 אולמות תצוגה ברחבי הארץ. החברה מתמחה בייצור, עיצוב ושיווק מוצרים ושטיחים לבית ולחצר. הפרקט וחיפויי הרצפה של החברה זכו לתשומת לב מרובה בשל איכותם וחדשנותם הבאה לידי ביטוי בדגמים השונים.

כרמל שטיחים ופרקט היא בין החברות הוותיקות בתחום ובין היחידות בארץ שמייצרת בעצמה את השטיחים ואת הדשא הסינתטי באמצעות שני מפעלי כחול לבן.

כאשר הוקמה הייתה למפעל השישי בארץ שהוקם למטרת ייצור שטיחים, אולם בעוד חברות אחרות העבירו את מפעליהם לחו"ל או התחילו לייבא את מוצריהם על מנת לחסוך עלויות, כרמל נשארה נאמנה למוצרים כחול לבן ודאגה לשמר את מפעליה בארץ וכאמור להיות היחידה המייצרת את השטיחים והדשא הסינתטי בארץ.

===פעילות בעולם===
כ-70% מתוצרי המפעל בארץ מיוצא לחו"ל לכ-50 מדינות בעולם, נתון זה הופך את החברה לגדולה ביותר בישראל בתחומה.

כרמל משתתפת מדי שנה בתערוכה הבינלאומית הגדולה ביותר בעולם בהנובר גרמניה ונחשבת לשחקן מרכזי שם.

==קישורים חיצוניים==
* [https://maya.tase.co.il/company/1044 כרמל אחזקות (אי.אל) בע"מ], באתר מאיה (הודעות לבורסה)
* [http://www.carmelcarpets.co.il/ אתר חברת כרמל שטחים ופרקט]
* [http://www.betili.com/ אתר ביתילי]
* [https://www.urban-id.co.il/ אתר אורבן]
* [http://www.hazorea.co.il/ רהיטי מרכז הזורע]
* 
*
* מיתוג מחדש – שינוי שם הרשת: 
* כרמל מופיעה באח הגדול: 

==הערות שוליים==

קטגוריה:חברות ישראליות
קטגוריה:קיסריה: חברות
בי קומיוניקיישנס

בי קומיוניקיישנס בע"מ היא חברת החזקות הנסחרת בבורסה בתל אביב . החברה הנה בעלת השליטה בחברת "בזק", שבבעלותה המלאה נמצאות החברות פלאפון תקשורת, בזק בינלאומי, Yes הטלוויזיה בלוויין ובזק און ליין.

==היסטוריה==

החברה נוסדה בשנת 1999 ובתחילת דרכה עסקה בעיקר בתחום המדיה והסחר האלקטרוני, בשנת 2006 רכשה את השליטה בקבוצת "012" ולאחר מכירתה בשנת 2010, רכשה את השליטה בקבוצת "בזק" - בה היא מחזיקה עד היום.

==תחומי פעילות==

* מחזיקה ב-26.34% ממניות חברת בזק.

==בעלי עניין==
בעלת השליטה בחברה היא קרן סרצ'לייט האמריקאית, המחזיקה כ-60.18% ממניותיה, איש העסקים דוד פורר ורעייתו מיכל פורר המחזיקים בכ-% 11.39 ממניות החברה (באמצעות חברת ט.נ.ר השקעות בע"מ). יושב ראש דירקטוריון החברה הוא דארן גלאט מטעם קרן סרצ'לייט, ומנכ"ל החברה הוא תומר ראב"ד.

==קישורים חיצוניים==
* 
*[https://bcommunications.co.il/ דף הבית של בי קומיוניקיישנס]

==הערות שוליים==

קטגוריה:חברות החזקות ישראליות
קטגוריה:חברות תקשורת ישראליות
קטגוריה:חברות הנסחרות בבורסה לניירות ערך בתל אביב
קטגוריה:חברות ישראליות הנסחרות בנאסד"ק
קטגוריה:בזק
קטגוריה:יורוקום
קטגוריה:רמת גן: חברות
קטגוריה:ישראל: חברות שהוקמו ב-1999
עקרון קצה לקצה

בתקשורת נתונים, עקרון קצה לקצה הוא עיקרון עיצובי שנוסח באופן מפורש לראשונה בשנת 1981 על ידי ג'רי סלצר , דייוויד ריד ודייוויד קלארק .

עקרון קצה לקצה קובע כי בכל רשת כללית, פונקציות המיועדות למטרות אפליקטיביות ספציפיות צריכות להתממש בצד משתמש הקצה ולא בצומת אמצעי, כל עוד היא יכולה להתממש שם "במלואה ובצורה נכונה". העיקרון חוזר אחורה עד לעבודתו משנת 1960 של פול ברן להשגת אמינות מרכיבי תקשורת לא אמינים. האינטואיציה הבסיסית היא שפחות משתלם להוסיף פונקציות לרשת, בעיקר במקרים בהם משתמשי הקצה צריכים לממש אותן בכל מקרה מסיבות של שלמות ונכונות. נוסף על כן, כאשר מימוש פונקציה מסוימת יגרור קנסות גם אם לא נעשה שימוש בפונקציה, מימושה ברשת יגרור את הקנסות הללו לכלל המשתמשים, גם אם הם לא משתמשים בה.

דוגמה לשימוש בעקרון קצה לקצה היא העברת קבצים אמינה באופן שרירותי בין שני משתמשי קצה ברשת מבוזרת מגודל לא טריוויאלי: הדרך היחידה בה משתמשי הקצה יוכלו להעביר את הנתונים באופן אמין לגמרי היא על ידי שליחת Checksum על כלל זרם המידע, והודעות ACK. ניתן להצדיק פחות בדיקות שגיאות רק כדי למקסם ביצועים ברשת, ולמרות שהעברת נתונים אמינה חשובה לרוב הצרכים של משתמש ברשת, זה לא מספיק בשביל לממש את בדיקות האמינות ברשת. נוסף על כן, אם בדיקות שגיאות ממומשות בכל קפיצה בין רכיבי רשת בדרך שעובר המידע בין משתמשי הקצה, עדיין יהיה צורך לממש אותן במשתמשים עצמם, שכן יכולה להיות שגיאה בקפיצה האחרונה (כלומר, אל משתמש היעד). על כן, Checksum מתבצע במשתמשי הקצה כאשר הם רוצים העברת נתונים אמינה, והרשת שומרת על רמת סיבוכיות נמוכה וזמן ביצוע סביר לכלל המשתמשים.

קטגוריה:תקשורת מחשבים
ספוטיים

ספוטיים (שם מדעי: Sapotaceae) היא משפחת בעלי פרחים מסדרת האברשאים. במשפחה כ-800 מינים של עצים ושיחים ירוקי-עד הנפוצים לרוב ברחבי האזור הטרופי כולל אסיה הטרופית,אמריקה הטרופית ואפריקה הטרופית.

רבים מבני המשפחה מניבים פרי הראוי למאכל אדם, או בעלי שימוש כלכלי כלשהו. לדוגמה: פרי הפלא (סינסֶפּאלוּם דוּלסיפיקוּם, או בשמו המדעי: Synsepalum dulcificum), צמח השיה (ממנו מופקת חמאת שיה), הקניסטל ועץ הארגן שמזרעיו מופק שמן ורבים אחרים.

מקור שם המשפחה הוא משפת הנאוואטל למין ממשפחה זו, שם שתועתק ללטינית בידי ליניאוס, אם כי הגדרת המשפחה נעשתה בידי אנטואן-לורן דה ז'יסייה.

הסוף! 

==קישורים חיצוניים==

*
קטגוריה:ערכים שבהם תבנית בריטניקה אינה מתאימה
קטגוריה:צמחים שתוארו ב-1789
קטגוריה:טקסונים שתוארו בידי אנטואן-לורן דה ז'יסייה
קטגוריה:משפחות צמחים
שונו יוריקו

שונו יוריקו (ביפנית: 笙野頼子) היא סופרת יפנית.

==קורות חייה==

שונו נולדה בעיר איסה שבמחוז מיאה שביפן בשנת 1956. השם שקיבלה בילדותה היה בשם אישיקווה יוריקו (Ishikawa Yoriko). למדה משפטים באוניברסיטת ריטסומיקאן (Ritsumeikan) בקיוטו, אותם סיימה בשנת 1980. בתקופת לימודיה התחילה לכתוב סיפורים קצרים שהתפרסמו בכתבי עת ספרותיים שונים. שנה לאחר תום לימודיה פורסמה נובלת הביכורים שלה 'גן עדן' (גוקוראקו). נובלה זו מבוססת על סיפורו של אקוטגאווה ריונוסקה "ג'יגוקוהן" (מסך גיהנום). באותה שנה זכתה בפרס גונזו (Gunzō) לספרות. למרות הצלחה זו, שונו נעלמה למשך עשר שנים. בשנת 1991 פרסמה את הספר 'לא עושה דבר' (Nanimo Shitenai ). גיבורת הספר שכמעט איננה יוצאת מביתה, חוטפת פריחה מוזרה בידיים, בדיוק בזמן שהיא צופה בטקס הלווייתו של הקיסר היפני בטלוויזיה. ספר זה זיכה אותה בפרס נוֺמָה לסופרים מתחילים (noma bungei shinjinshō). בהמשך פרסמה רומנים, מאסות ומאמרים רבים.

==פרסים ספרותיים==
* פרס אקוטגאווה (1994) על הנובלה 'מפעל עיוות הזמן' (Taimu surippu konbinato), שהגיבורה שלו חולמת שהיא מאוהבת בדג טונה, ומתעוררת מהחלום על ידי צלצול טלפון, רק כדי להישלח אל עיירה תעשייתית של ילדותה ולחזות במקום לאחר התפוצצות הבועה הכלכלית של יפן.
* פרס מישימה (1994) על יום הזיכרון המאתיים (Nihyakkaiki), סיפור קצר, שגיבורתו מגיעה לאירוע זיכרון שנהוג לערוך במשפחתה לרגל השנה המאתיים למותו של אחד מבני המשפחה. במהלך האירוע הגיבורה בועטת בגבר שכל הזמן פונה אליה כאילו היא כלתו, ומקבלת את ברכת המשפחה כ"פמיניסטית".
*פרס נומה לספרות (2014) על 'קורות המלחמה הבלתי נגמרת שלי– מחלת קולגן, מחלת רקמת חיבור מעורבת' (Mitōbyōki – kōgenbyō kongōsei ketsugō soshikibyō no), בו שונו עוסקת בהתמודדותה עם מחלת החיסון העצמי ממנה היא סובלת.

==קישורים חיצוניים==
* [https://ireadjapan.wordpress.com/2015/01/27/woman-konpira/ יפן מונוגטארי]

קטגוריה:ילידות 1956
קטגוריה:סופרות יפניות
מולי אדן

שמואל (מולי) אדן (נולד ב-18 באוגוסט 1953) הוא מהנדס חשמל ומנהל ישראלי. כיהן כסגן נשיא בכיר באינטל העולמית, מנכ"ל קבוצת המחשוב התפיסתי (Perceptual Computing) ונשיא אינטל ישראל. כיהן כיועץ חדשנות וטכנולוגיה ראשי בבנק הפועלים. כיום יועץ חדשנות לחברות הזנק.

==ביוגרפיה==
אדן נולד וגדל בחיפה, בוגר בסמ"ת. בשנת 1973 השלים תואר ראשון בהנדסת חשמל בטכניון במסגרת העתודה האקדמית. שירת בחיל הים והשתחרר בדרגת רס"ן. קיבל גם תואר בניהול עסקי בכיר באוניברסיטה העברית בירושלים.

את הקריירה המקצועית שלו החל כמהנדס בחברת מץ , במסגרתה
המציא את האנטי-מחיקון (התקן שנועד להחזיר לטלוויזיה את הצבע שנמחק באותה עת על ידי רשות השידור). לאחר שנתיים עבר לחברת תדיראן תקשורת בע"מ.

הצטרף לאינטל ב-1982 ושימש במספר רב של תפקידים טכניים וניהוליים בתכנון מיקרו-מעבדים עבור אינטל, בהם מעבד ®Intel® Pentium MMX™. מ-1999 עד 2003, שימש כדירקטור ומנהל כללי של מרכז הפיתוח של אינטל בישראל. הוא היה אחראי לפיתוח המיקרו-מעבד ומערכי-השבבים הניידים, בהם טכנולוגיית המחשוב הנייד Intel® Centrino ומעבד Intel® Pentium® M. ב-2004 שימש סגן נשיא ומנהל שיווק בקבוצת הפלטפורמות הניידות והיה אחראי להובלת הצמיחה במגזר המחשבים הניידים. ב-2005 קודם למשרת סגן נשיא ומנהל כללי של קבוצת הפלטפורמות הניידות באינטל העולמית. ב-2009 קודם למשרת סגן נשיא ומנהל כללי של קבוצת לקוחות המחשבים האישיים, שם ניהל את תחום מחשבי ה-PC של אינטל העולמית, שכלל מחשבים שולחניים וניידים.

בשנת 2012 שב לישראל, ושימש כנשיא אינטל ישראל וכן כמנכ"ל ארגון המחשוב התפיסתי, אותו הקים בשנת 2011. במסגרת תפקידו זה, ניהל את כלל פעילות אינטל בישראל עד לשנת 2015.

בשנת 2010 הופיע במקום ה-26 ברשימת 100 האנשים היצירתיים ביותר בעולם על ידי המגזין Fast Company.

בשנת 2012 נבחר על ידי הירחון Forbes לאחד מעשרת המוחות המבריקים בתחום הטכנולוגיה לצדם של ג'וני אייב מאפל, אנדי רובין מגוגל ופול ג'ייקובס מקוואלקום.

במרץ 2015 הודיע על פרישה מאינטל.

מ-1999 עד 2002 כיהן כעמית מרצה בכיר בתוכנית המוסמך במנהל עסקים של הטכניון. 

באוקטובר 2015 הצטרף אדן לבנק הפועלים בתפקיד יועץ חדשנות וטכנולוגיה ראשי.

בין ינואר 2017 - מרץ 2019 כיהן כיו"ר הוועד המנהל של אוניברסיטת חיפה.

==חיים אישיים==
אדן, נשוי ואב לשלושה בנים, ידוע בתלבושתו המיוחדת המורכבת מחולצה וז'קט שחורים וכובע ברט מתוצרת Kangol.

== קישורים חיצוניים ==

* [https://www.intel.co.il/content/www/il/he/newsroom/news/2015/mooly-eden.html מולי אדן: "אני עוזב את אינטל בתחושת סיפוק"], באתר אינטל ישראל
* 
* 
* 
* 
* 
* [https://haifahaifa.co.il/בית-ספר-בסמת-החדש-נחנך-בקריה-החינוכית-מ/ בית ספר בסמת החדש נחנך בקריה החינוכית מדעית-טכנולוגית- בוגרים מובילים]

==הערות שוליים==

קטגוריה:מנהלים ישראלים
קטגוריה:מהנדסי חשמל ישראלים
קטגוריה:אינטל ישראל: מנהלים
קטגוריה:דירקטורים ישראלים
קטגוריה:בוגרי הטכניון - מכון טכנולוגי לישראל
קטגוריה:בוגרי בסמ"ת
קטגוריה:ישראלים שנולדו ב-1953
יסעור ענק דרומי

יסעור ענק דרומי (שם מדעי: Macronectes giganteus) הוא מין של יסעור ענק החי באזור הקוטב הדרומי - אנטארקטיקה והימים סביבו.

==תיאור==
יסעורי הענק ענקיים כשמם. יסעור הענק הדרומי מעט גדול יותר, משקלו כ-3 עד 8 ק"ג, מוטת כנפיו 180–210 ס"מ, ואורכו 86–100 ס"מ. הזכרים גדולים וכבדים יותר מהנקבות.

יסעורנים אלה דומים לכאורה לאלבטרוסיים והם היחידים שיכולים להיות שווים אליהם בגודלם. הם גם היחידים מבני משפחת היסעוריים שיש להם רגליים מספיק חזקות בשביל ללכת בצורה יעילה על הקרקע. ליסעורים יש לסת אשר יכולה להכיל מזון חלקלק. הם מפיקים שמן קיבה המורכב משעוות אסטר וטריגליצריד העוזר להם כנגד טורפים. יש להם בלוטת מלח מעל הנחיריים המסייע להתפיל את גופם, עקב כמות גבוהה של מים באוקיינוס שהם סופגים. הבלוטה מפרישה תמיסת מלח מאפם, וגם מייצר מזון עשיר באנרגיה המסייע לאפרוחים ועבור העופות הבוגרים בזמן טיסות ארוכות.

מקורותיהם גדולים מאוד בצבע כתום חיוור, נוצתו אפורות עם נקודות (למעט 15% מיסעורי הדרום, שראשם צווארם והחזה העליון שלהם בצבע לבן). מזונם מצוי ביבשה ובים, אך בעיקר ליד החוף. 

תזונתם בעיקרית כוללת קריל, דגים ויצורי ים דומים לעיתים קרובות הם עוקבים אחרי סירות דיג לאכול את הפסולת הנזרקת ממנה. הם מגוונים בפגרים, בעיקר של כלבי ים ופינגווינים. עם זאת הם חזקים מספיק כדי לקטול עופות ים כולל אפרוחי פינגווינים או אף פינגווינים בוגרים קטנים, דבר שהם מבצעים בלהקות בעזרת מקוריהם החזקים. תוחלת חייהם 20 שנים.

==רבייה==
עונת הרבייה היא מחודש אוקטובר ועד מרץ. היסעורים מטילים ביצה אחת ויחידה, בקן מחוספס הבנוי 50 ס"מ מעל לפני הקרקע. הביצה מודגרת במשך כ 60 ימים. מרגע שבקע, הגוזל נשאר בקן למשך 3 שבועות. הגוזלים מצמיחים נוצות לאחר כ-4 חודשים, ומגיעים לבגרות המינית רק לאחר 6–7 שנים כאשר הופכים לפרחון.

== גלריה ==
<gallery mode="packed">
Petrel gigante en Cabo Polonio.JPG
Southerngiantpetrelbeta.jpg
Giant petrel with chicks.jpg
Giant petrel flies at soutg georgia.jpg
Southern Giant Petrel in the Drake Passage (6296238227).jpg
Gentoo-and-bird.jpg|יסעור ענק מתעמת עם פינגווין לבן-אוזן על אפרוח 
</gallery>

==קישורים חיצוניים==

* [http://www.birdlife.org/datazone/speciesfactsheet.php?id=3870 יסעור ענק], באתר BirdLife international

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1789
קטגוריה:טקסונים שתוארו בידי יוהאן פרידריך גמלין
קטגוריה:יסעוריים
קטגוריה:אנטארקטיקה: עופות
קטגוריה:עופות: טורפי-על
יסעור ענק צפוני

יסעור ענק מעופף
יסעור ענק צפוני (שם מדעי: Macronectes halli) הוא מין של יסעור ענק החי באוקיינוס הדרומי ובאיים באזור. הוא דומה לקרובו יסעור ענק דרומי.

==תיאור==
היסעור הענק הצפוני שוקל 3–5 ק"ג, מוטת כנפיו 150–210 ס"מ, ואורכו 80–95 ס"מ. הזכרים גדולים וכבדים יותר מהנקבות.

יסעורנים אלה דומים לכאורה לאלבטרוסיים והם היחידים שיכולים להיות שווים אליהם בגודלם. הם גם היחידים מבני משפחת היסעוריים שיש להם רגליים מספיק חזקות בשביל ללכת בצורה יעילה על הקרקע. ליסעורים יש לסת אשר יכולה להכיל מזון חלקלק. הם מפיקים שמן קיבה המורכב משעוות אסטר וטריגליצריד העוזר להם כנגד טורפים. יש להם בלוטת מלח מעל הנחיריים המסייע להתפיל את גופם, עקב כמות גבוהה של מים באוקיינוס שהם סופגים. הבלוטה מפרישה תמיסת מלח מאפם, וגם מייצר מזון עשיר באנרגיה המסייע לאפרוחים ועבור העופות הבוגרים בזמן טיסות ארוכות.

מקוריהם גדולים מאוד בצבע כתום חיוור, נוצותיהם אפורות עם נקודות. מזונם מצוי ביבשה ובים, אך בעיקר ליד החוף. הם אוכלים פגרים, בעיקר של כלבי ים ופינגווינים. לעיתים קרובות הם עוקבים אחרי סירות דיג לאכול את הפסולת הנזרקת ממנה. תוחלת חייהם 20 שנים.

==רבייה==
עונת הרבייה היא מחודש אוקטובר ועד מרץ. היסעורים מטילים ביצה אחת ויחידה, בקן מחוספס הבנוי 50 ס"מ מעל לפני הקרקע. הביצה מודגרת במשך כ-60 ימים. מרגע שבקע, הגוזל נשאר בקן למשך 3 שבועות. הגוזלים מצמיחים נוצות לאחר כ-4 חודשים, ומגיעים לבגרות המינית רק לאחר 6–7 שנים כאשר הופכים לפרחון.

==קישורים חיצוניים==

* [http://www.oiseaux.net/birds/northern.giant-petrel.html יסעור ענק באתר oiseaux]

== הערות שוליים ==

קטגוריה:בעלי חיים שתוארו ב-1912
קטגוריה:טקסונים שתוארו בידי גרגורי מטיוס
קטגוריה:יסעוריים
קטגוריה:אנטארקטיקה: עופות
קטגוריה:ארגנטינה: עופות
קטגוריה:עופות: טורפי-על
אהרן מגיד

הרב אהרן מגיד (תרס"ט, טאצ'ו - ליל שבת י"א בחשוון תשל"ט, 10–11 בנובמבר 1978, ירושלים) היה סופר ועורך תורני, מחבר יחיד של האנציקלופדיה התלמודית-הלכתית "בית אהרן".

==ביוגרפיה==
נולד לצבי חיים ורייזל זלאטי (לבית פלדמן), בטעטש (טאצ'ו). בבחרותו למד בישיבת "בית ישראל" בווישווה אצל הרב המקומי רבי מנחם מנדל הגר, והיה עורך המשנה של "דגל התורה" שיצא לאור ביוזמת הישיבה. נישא לשרה בתם של לויה ינטל והרב אברהם אלעזר וייס רבה של טופולצ'אן (טאָפאָלטשאן). בנובמבר 1931 התמודד בבחירות ללשכת המסחר העירונית בטעטש ולא נבחר. הוא ואשתו שרדו את השואה (הוא שהה במחנות הריכוז באושוויץ ובגוזן (מאוטהאוזן), ובתום מלחמת העולם השנייה היגר לארצות הברית, פתח בית מסחר לטקסטיל ממנו התפרנס. במקביל לעבודתו בבית המסחר, הקדיש שעות רבות מדי יום ללימוד וליצירת האנציקלופדיה אותה כינה "בית אהרן". הוא ואשתו תמכו מכספם בקרנות צדקה ובמוסדות חינוך בישראל, והקימו בית מחסה ליתומים בני עדות המזרח בירושלים. הם גם תרמו לשיקום מוסדות הקהילה בטעטש לאחר מלחמת העולם השנייה.

לאחר פטירת אשתו שרה (תשרי תשל"ב), תרם לזכרה את חדר האוכל של ישיבת הרב דושינסקי בירושלים, שנקרא על שמה "אהל שרה". לאחר פטירתה נישא בשנית לרייזל זיסל (לבית ברגמן).

הוא נפטר בליל שבת י"א בחשוון תשל"ט בעת ביקור בירושלים, ונקבר בבית הקברות שומרי שבת בבני ברק.

==בית אהרן==
ספרו "בית אהרן" הוא אנציקלופדיה תורנית לא גמורה, העוסקת בכללים תלמודיים, נושאים הלכתיים ומחקרים בשמות תנאים ואמוראים ותולדותיהם. 11 כרכי האנציקלופדיה שנדפסו, כוללים את ערכי האותיות א-ב, מאב ועד בת קול:

* 
* 
* 
* 
* 
* 
* 
* 
* 
* 
* 

לאחר פטירתו נדפס כרך נוסף:
* בית אהרן - יב (בת קול - דבי רבי), ניו יורק תש"מ

==לקריאה נוספת==
* שלמה יעקב גרוס, י' יוסף כהן, (עורכים), ספר מארמארוש: מאה וששים קהילות קדושות ביישובן ובחורבנן, תל אביב: בית מארמארוש, תשמ"ג. עמ' 267 (על משפחת מגיד מטעטש)
* 

==קישורים חיצוניים==
* 
* 

;על ספרו
* 
* 
* 

==הערות שוליים==

קטגוריה:יהודים אמריקאים
קטגוריה:בוגרי ישיבות ויז'ניץ
קטגוריה:אנציקלופדיסטים יהודים
קטגוריה:אישים הקבורים בבית הקברות שומרי שבת
קטגוריה:נפטרים ב-1978
טיסה 210 של LAN צ'ילה

טיסה 210 של LAN צ'ילה, של מטוס מדגם DC-3 דקוטה, הסתיימה בהתרסקות בהרי האנדים ב-3 באפריל 1961. 24 הנוסעים ואנשי הצוות נהרגו. בנוסעים היו שמונה כדורגלנים ושני מאמנים של קבוצת הכדורגל הצ'ילאנית "גרין קרוס". היה זה אסון התעופה החמור ביותר של צ'ילה עד אותה עת. 

המטוס, מדגם DC-3 דקוטה, יוצר בשנת 1943 כמטוס צבאי, ועד להתרסקותו צבר 18,300 שעות טיסה. חבריה של קבוצת הכדורגל "גרין קרוס" עשו דרכם מאוסורנו לסנטיאגו במטוס זה ובמטוס נוסף. המטוס נעלם בהרי האנדים. בתשדורת הרדיו האחרונה ממנו דווח על קרח שהצטבר על הכנפיים והמדחפים. שרידי המטוס נמצאו כעבור שבוע. כל נוסעי המטוס נספו. 

בפברואר 2015 נמצאו שרידים נוספים של המטוס בידי קבוצת מטפסי הרים.

==קישורים חיצוניים==

* 
*
* 

קטגוריה:אמריקה הדרומית: תקריות ואסונות תעופה
קטגוריה:תקריות ואסונות תעופה במעורבות מטוסי מקדונל דאגלס
קטגוריה:תקריות ואסונות תעופה שבהם נספו חברי קבוצת ספורט
קטגוריה:צ'ילה: ספורט
קטגוריה:צ'ילה: תעופה
קטגוריה:תקריות ואסונות תעופה ב-1961
ג'ואן מרשל

ג'ואן מרשל (באנגלית: Joan Marshall; 9 ביוני 1931 – 28 ביוני 1992) הייתה שחקנית קולנוע וטלוויזיה אמריקאית.

==ביוגרפיה==
ג'ואן מרשל נולדה בשנת 1931 בשיקגו וגדלה בעיר זאת. מגיל צעיר הופיעה כנערת תצוגה (showgirl) במועדוני לילה בשיקגו. לראשונה השתתפה בסרט קולנוע כרקדנית בשנת 1945. בשנת 1946 היא לקתה במחלת הפוליו, שגרמה לה למשך פרק זמן מסוים לשיתוק במיתרי הקול ובצוואר, אך היא הצליחה להבריא. בשנת 1958 השתתפה לראשונה בסדרת טלוויזיה. בשנת 1959 עברה לקליפורניה והופיעה הופעות קצרות, כשחקנית משנה במספר סרטים כמו "תמי והדוקטור" (1963)..

תפקיד ראשי בסרט הזדמן לג'ואן מרשל בשנת 1961 כשגילמה דמות של גבר, שהוא למעשה אשה, המבצעת מעשי רצח מחרידים, בסרטו של ויליאם קסל Homicidal (רצחני). שהיה מותחן וסרט אימה. הסרט זכה להצלחה רבה בישראל, כשהוצג בה בשנים 1962 – 1966 בשם "תעלומת הרצח הכפול". דווקא בסרט זה שהיה למעשה פסגת הופעותיה בקולנוע היא נקראה בשם אחר, ג'ין ארלס (Jean Arless). לצורך ההופעה בדמות הגבר בסרט קוצץ שערה הבלונדיני ונצבע בצבע חום והיא הרכיבה עדשות מגע בצבע חום על עיניה כדי שתראינה שונות מצבען הבהיר.

ג'ואן מרשל המשיכה להופיע עד לשנת 1975 בסרטי קולנוע וסדרות טלוויזיה, בין היתר ב"אזור הדמדומים" ו"מסע בין כוכבים". ג'ואן מרשל נפטרה בשנת 1992.

==קישורים חיצוניים==

* [http://www.themakeupgallery.info/disguise/male/m1/homicidal.htm תמונות ג'ואן מרשל כאשה וכגבר בסרט "תעלומת הרצח הכפול"] באתר themakeupgallery.
* 

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:אמריקאיות שנולדו ב-1931
קטגוריה:אמריקאים שנולדו ב-1931
קטגוריה:אמריקאיות שנפטרו ב-1992
קטגוריה:אמריקאים שנפטרו ב-1992
ג'יימס דאן

ג'יימס הווארד דאן (באנגלית: James Howard Dunn; 2 בנובמבר 1901 - 1 בספטמבר 1967) היה שחקן קולנוע אמריקאי זוכה פרס אוסקר לשחקן המשנה הטוב ביותר לשנת 1945 על משחקו בסרט "אילן גדל בברוקלין".

== ביוגרפיה ==
דאן נולד בניו יורק סיטי, בנו של סוחר מניות בוול סטריט. לפני שפנה לתחום הבידור הוא עבד עם אביו במניות במשך שלוש שנים. הוא החל את דרכו כבדרן בשנות ה-20 של המאה ה-20 במופעי וודוויל וכניצב במספר סרטים.
דאן הותיר חותם ראשוני בהוליווד כבר בתפקידו הראשון בתעשיית הסרטים בשנת 1931 בסרטו של הבמאי פרנק בורזייגי "ילדה רעה" בתור אדי קולינס.

הוא השתתף ארבע פעמים לצד ילדת הפלא שירלי טמפל בדרמות הקומיות "עיניים מבריקות" בתפקיד ג'יימס "לופ" מריט, סנדקה של הילדה שירלי בלייק, "תינוקת השתחווי" בתור אדי אביה האסיר המשוחרר של הילדה שירלי איליסון, בקומדיה המוזיקלית "קומו והריעו!" ובדרמה "שינוי הלב".

דאן, שנאבק בחייו האישיים באלכוהוליזם, זכה בשנת 1945 בפרס אוסקר לשחקן המשנה הטוב ביותר על משחקו בתור המלצר האלכוהוליסט ג'וני נולאן בסרט הביכורים של הבמאי האגדי איליה קאזאן "אילן גדל בברוקלין".

את תפקידיו האחרונים כשחקן הוליוודי עשה דאן בדרמה של מרטין ריט "Hemingway's Adventures of a Young Man" בתפקיד הטלגרפר ובסרט "האוסקר".

דאן היה נשוי שלוש פעמים במהלך חייו, לאדנה אולייר ממנה התגרש, לשחקנית פרנסיס גיפורד ממנה התגרש גם כן ולאדנה ראש שהייתה נשואה לו עד למותו בשנת 1967 מסיבוכים רפואיים במהלך ניתוח שעבר, בן 65 היה במותו.

על שמו הונצחו שני כוכבים בשדרת הכוכבים של הוליווד.

== פילמוגרפיה ==
* ילדה רעה (1931)
* הלו, אחות! (1933)
* גיהנום מתחת (1933)
* 365 לילות בהוליווד (1934)
* עיניים מבריקות (1934)
* קומו והריעו! (1934)
* שינוי הלב (1934)
* תינוקת השתחווי (1935)
* לבבות אנושיים (1938)
* הרוחות החיות (1942)
* אילן גדל בברוקלין (1945)
* האוסקר (1968)

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:ניו יורק: אישים
קטגוריה:שחקני קולנוע וטלוויזיה אמריקאים
קטגוריה:זוכי אוסקר: שחקן המשנה הטוב
קטגוריה:אישים שהונצחו בשדרת הכוכבים של הוליווד: טלוויזיה
קטגוריה:אישים שהונצחו בשדרת הכוכבים של הוליווד: קולנוע
קטגוריה:אמריקאים שנולדו ב-1901
קטגוריה:אמריקאים שנפטרו ב-1967
קים דוטקום

קים דוטקום
קים דוטקום (נולד ב-21 בינואר 1974, בשם קים שמיץ), ידוע גם בשמות קימבל וקים טים ג'ים וסטור, הוא יזם אינטרנט, איש עסקים ופעיל פוליטי גרמני-פיני, המתגורר כיום בניו זילנד. קים ידוע בתור המייסד של אתר שיתוף הקבצים Megaupload.

דוטקום עלה לתהילה בגרמניה בשנת 1990 כהאקר מוצהר וכיזם אינטרנט. הוא הורשע בכמה פשעים ובין היתר בשנת 1994 נגזר עליו מאסר על תנאי בעקבות הונאה וריגול ומאסר על תנאי בשנת 2003 על סחר במידע פנים ומעילה.

בחודש ינואר 2012, הוחזק קים במעצר על ידי משטרת ניו זילנד בתגובה להאשמות פליליות על ידי ממשלת ארצות הברית בנוגע להפרת זכויות יוצרים הנוגעים לאתר Megaupload. על פי הצו, הפר האתר זכויות יוצרים וגרם לנזק של 500 מיליון דולר לבעלי הזכויות באמצעות תוכן פיראטי שהועלה לאתר, אשר תמך באותו הזמן בכ-180 מיליון משתמשים רשומים. דוטקום הכחיש את ההאשמות נגדו ונלחם בניסיון להסגירו לארצות הברית.

למרות צעדים משפטיים תלויים ועומדים מעל Megaupload, בינואר 2013, בדיוק שנה לאחר סגירת האתר, השיק דוטקום את אתר שיתוף הקבצים Mega. ביממה הראשונה להפעלתו נרשמו לאתר כ-500,000 משתמשים.

בשנת 2013, קים דוטקום טען כי המציא את שיטת האימות הדו שלבי בפטנט שלו משנת 2000 <ref></ref> ואיים לתבוע את כל שירותי האינטרנט הגדולים שהשתמשו בשיטת אימות זו. אולם לאחר זמן מה ביטל משרד הפטנטים האירופי את הפטנט שלו לאור פטנט אמריקאי מוקדם יותר, משנת 1998, של חברת AT&T . <ref></ref>

ב-23 בדצמבר 2015 קבע בית המשפט בניו זילנד שקים יוסגר לארצות הברית, ועורכי דינו הודיעו שיערערו.

ב-15 באוגוסט 2024 הודיע שר המשפטים של ניו זילנד שקים יוסגר לארצות הברית.<ref></ref> 

==קישורים חיצוניים==

* 

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מורשעים בדין בגרמניה
קטגוריה:פעילי אינטרנט
קטגוריה:גרמנים שנולדו ב-1974
קטגוריה:פינים שנולדו ב-1974
קוצ'י (יפן)

קוצ'י (יפנית: 高知市) היא עיר ביפן, בירת מחוז קוצ'י. העיר ממוקמת על האי שיקוקו.

==היסטוריה==
העיר החלה כמבצר קוצ'י ששימש בתור ביתם של מנהיגי מחוז טוסה, למעשה שמה של העיר לקוח משמו של המבצר.

העיר הוכרזה ב-1 באפריל 1889.

ב-2 במאי 1904 החלה לפעול בעיר רשת חשמליות, וב-12 בנובמבר 1951 חוברה העיר לרשת הרכבת הארצית של יפן.

===מלחמת העולם השנייה===
קוצ'י נבחרה בתור מטרה להפצצות מן האוויר. ב-3 ביולי 1945 המריאו 129 מטוסים במטרה להפציץ את העיר. על העיר הוטלו 1,060 טונות של פצצות, 48 אחוזים מן השטחים הבנויים של העיר הושמדו כתוצאה מהפצצה זו.

==השכלה==
בעיר ממוקמות 2 אוניברסיטאות ו-4 מכללות.
== ערים תאומות ==
* 

== קישורים חיצוניים ==

* 

==הערות שוליים==

קטגוריה:יפן: ערים
קטגוריה:יפן: ערי חוף
קטגוריה:יפן: ערי נמל
קטגוריה:שיקוקו
קטגוריה:יישובים שהוקמו ב-1889
חברה נשלטת זרה

חברה נשלטת זרה (באנגלית: Controlled Foreign Corporation) היא שיטת מיסוי הנוגעת לחברה תושבת חוץ העונה לתנאים נוספים. הוראות החוק הנוגעות לחברות מסוג זה נועדו להפחית את כדאיות הסטת הכנסות מחוץ למדינה על מנת להפחית או להימנע מתשלום מס בגינן.

המדינות בהן קיימת חקיקה בנושא חברה נשלטת זרה כוללות בין היתר את ארצות הברית, גרמניה, יפן, אוסטרליה, שוודיה וישראל. קיימת שונות בין חוקי המדינות בנושא חברה נשלטת זרה.

== רקע ==
חוקי המס במדינות רבות לא מטילים חבות מס על מחזיקי מניות בגין רווחי החברה שבה הם מחזיקים מניות. חבות המס חלה רק ברגע שמחולק דיבידנד. במצב זה חלק הנישומים יכלו להקים ישויות תושבות חוץ במדינות בהן שיעור המס נמוך ולהסיט לישויות אלו את הכנסותיהם. מצב זה אפשר שוני במועד תשלום המס בין נישומים, לדוגמה, נישום הממוסה בישראל לפי השיטה הפרסונלית מחויב בתשלום מס מיידי על כל הכנסותיו מחוץ לישראל ואילו נישום אחר שיסיט את הכנסותיו לחברה תושבת חוץ יימנע מתשלום מס מיידי (עד למשיכת דיבידנד).

== בישראל ==
פקודת מס הכנסה בסעיף 75ב מגדירה חברה נשלטת זרה כישות העונה על התנאים הבאים במצטבר:
# חבר בני אדם תושב חוץ
# המניות או הזכויות בו אינן רשומות למסחר בבורסה או שהיקף המניות או הזכויות הרשומות למסחר נמוך מ-30%
# שיעור המס החל על ההכנסות פסיביות במדינת החוץ לא גבוה מ-15%
# רוב הכנסות או רווחי החברה הם פסיביים
# תושבי ישראל מחזיקים, במישרין או בעקיפין, יותר מ-50% בלפחות אחד מאמצעי השליטה

לאחר שנקבע בהתאם לתנאים שמדובר בחברה נשלטת זרה, מחויב כל תושב ישראל המוגדר לצורך הסעיף כבעל שליטה במס על חלקו היחסי ברווחיה של החברה הנובעים מהכנסה פסיבית. החריג לכך הוא רווח הנובע מדיבידנד שהתקבל מחבר בני אדם תושב חוץ, שמקורו בהכנסה שמוסתה על ידי מדינה זרה בשיעור גבוה מ-15%. שיעור המס החל על בעל השליטה הוא שיעור המס החל על הכנסה שמקורה בדיבידנד.

הסעיף כולל מספר הוראות שנועדו למנוע מצב של כפל מס.

== ראו גם ==
* חברת משלח יד זרה

== הערות שוליים ==

קטגוריה:מיסים
קטגוריה:תאגידים
קאונטרפאנץ'

קאונטרפאנץ (באנגלית: CounterPunch) הוא כתב עת מקוון היוצא לאור בארצות הברית, העוסק בענייני פוליטיקה מתוך גישה שמאלית-רדיקלית.

עורכו של קאונטרפאנץ' היה אלכסנדר קוקבורן, עד למותו בשנת 2012. כיום עורכי העיתון הם ג'פרי סנט קלייר וג'ושוע פרנק. מתפרסמים בו מאמרי ביקורת על המפלגה הדמוקרטית ועל המפלגה הרפובליקנית כאחד. הנושאים העיקריים בהם עוסקים מאמרי קאונטרפאנץ' הם איכות הסביבה, זכויות העובדים, יחסי החוץ של ארצות הברית והסכסוך הישראלי-ערבי.

==היסטוריה==
קאונטרפאנץ' נוסד כניוזלטר בוושינגטון בשנת 1994 על ידי התחקירן קן סילברסטיין. זמן קצר לאחר מכן הצטרפו אליו אלכסנדר קוקבורן וג'פרי סנט קלייר. סילברסטיין פרש בשנת 1996. המייסדים שאבו השראה מתחקירנים אמריקאים כדוגמת אדוארד אבי, שכתבו על נושאים סביבתיים וחברתיים.

סיקורי קאונטרפאנץ' עוסקים לעיתים קרובות בנושאים שלא זוכים לפרסום בעיתונות המיינסטרים. לדוגמה, בשנת 1997 זכה הירחון בפרסים על מאמרים בנושאים כמו הקשר בין סחר בטונה לסחר בקוקאין, מערכת יחסי הציבור של סין בארצות הברית, ואופן הטיפול בפסולת רדיואקטיבית.

==נושאי הסיקור==
קאונטרפאנץ' מפרסם תחקירים של מגוון תורמים, בדרך כלל בעלי גישה שמאלית-רדיקלית. גישה זו בולטת במיוחד במאמרים על הסכסוך הישראלי-ערבי, שבהם לעיתים קרובות מובעת ביקורת על פעולותיה של ממשלת ישראל. בין המשתתפים ניתן למצוא דמויות שנויות במחלוקת, כמו האנטי-ציונים גלעד עצמון, נורמן פינקלשטיין, רון ג'ייקובס וישראל שמיר, וכן אנשי שמאל ישראלים, ביניהם אורי אבנרי וג'ונתן קוק. קבוצות יהודיות ואנטי-גזעניות מביעות לעיתים קרובות ביקורת על גישה זו.

קאונטרפאנץ' מפרסם באופן קבוע מאמרי ביקורת על מדיניות החוץ האמריקנית ועל מדיניותה של ארצות הברית בתחום הפיננסי והכלכלי, וכן מסקר נושאים סביבתיים. חלק מהתורמים הקבועים מכסים מגוון רחב של נושאים נוספים.

==כותבים==

רוב כותבי המאמרים בעיתון הם אנשי שמאל ושמאל רדיקלי, וכותבים בו גם פעילים והוגי דעות אנטישמיים כגון ישראל שמיר וגלעד עצמון. בין הכותבים לקאונטרפאנץ' נמנו רוברט פיסק, אדוארד סעיד, ראלף ניידר, טארק עלי, טניה ריינהרט ונועם חומסקי. אחד הכותבים הקבועים הוא ישראל שמיר, שכתב בשנים 2010-2011 סדרת מאמרים המסקרים את המידע שפורסם בוויקיליקס בזמן פרשת קייבלגייט. פידל קסטרו פרסם בו מספר מאמרי אורח. בעיתון כותבים גם מספר קטן של שמרנים ואנשי ימין.

==ביקורת==
באופן טבעי מבקריו של קאונטרפאנץ' מציינים את נטייתו הפוליטית. יחד עם זאת, במאמר בעיתון האובזרבר משנת 2003 נאמר שהוא פופולרי בקרב פוליטיקאים אמריקאים.

בשנת 2004 פורסם מאמר פרובוקטיבי המשווה בין ג'ורג' ווקר בוש להיטלר. המאמר עורר סערה בארצות הברית.

הליגה נגד השמצה תיארה בשנת 2007 את קאונטרפאנץ' כ"ידיעון שמאלני-רדיקלי אנטי-ציוני."

העיתון ספג ביקורת על כך שהוא נותן במה לכותבים אנטישמיים ולדעות אנטישמיות אנטי-יהודיות בפרסומיו.

==הוצאת ספרים==
לקאונטרפאנץ' הוצאת ספרים, המוציאה לאור ספרים ואסופות מאמרים של התורמים הקבועים. בין הספרים שיצאו לאור נמנים שני ספרים על הסכסוך הישראלי-ערבי:
* "הפוליטיקה של האנטישמיות", מאת עורכי העיתון אלכסנדר קוקבורן וג'פרי סנט קלייר.
* "ישראל - כתב אישום", מאת מייקל ניומן, מענה לספר "ישראל - כתב הגנה" של אלן דרשוביץ.

כמו כו יצאו לאור ספרים רבים בתחומי איכות הסביבה, פוליטיקה אמריקאית, כלכלה, וכן סיקורים של המלחמות בעיראק, אפגניסטן ויוגוסלביה.

==קישורים חיצוניים==
* 

* אתר כתב העת: http://www.counterpunch.org/

קטגוריה:ארצות הברית: עיתונים
קטגוריה:כתבי עת מקוונים